Samimiy qutlovlar

09.12.2016
Mamlakatimizda 2016-yil 4-dekabr kuni boʻlib oʻtgan saylovda Shavkat Mirziyoyev O‘zbekiston Respublikasi Prezidenti etib saylangani munosabati bilan xorijiy davlatlar va hukumatlar, xalqaro tashkilotlar rahbarlari, xorijiy mamlakatlarning taniqli jamoat arboblaridan samimiy tilaklar bildirilgan qutlovlar kelmoqda.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram janob Prezident! 


Amerika Qoʻshma Shtatlari nomidan Sizni O‘zbekiston Respublikasi Prezidenti etib saylanganingiz bilan muborakbod etaman. Mamlakatlarimiz oʻrtasidagi doʻstlik va hamkorlik aloqalari mamlakatingiz mustaqillikka erishgach, ya’ni 25-yil avval boshlangan. O‘zbekiston Respublikasining mustaqilligi, suvereniteti hamda hududiy yaxlitligini qoʻllab-quvvatlashga doir siyosatimiz bugun ham davom etmoqda. 


Sizning Prezident etib saylanishingiz O‘zbekiston uchun muhim davrni boshlab berdi. Sizning mintaqada hamkorlikni rivojlantirish hamda xalqaro munosabatlarda muvozanatni saqlashga qaratayotgan alohida e’tiboringizni qoʻllab-quvvatlayman. Shuningdek, Prezident vazifasini bajaruvchi sifatida muhim sohalarda, shu jumladan, iqtisodiyot va qonun ustuvorligi sohalarida Siz boshlagan ishlarni katta mamnuniyat bilan qayd etaman. 


Hukumatingiz bilan oʻrnatilgan hamkorlikni yanada rivojlantirishdan manfaatdormiz hamda ushbu aloqalarni yanada chuqurlashtirish uchun yangi imkoniyatlarni ishga solamiz. O‘zaro umumiy manfaatlarimizni hisobga olib, mamlakatlarimiz farovonligi yoʻlida birgalikdagi ishlarimizni davom ettiramiz, degan umiddaman. 


Samimiyat bilan,
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Sizni O‘zbekiston Respublikasi Prezidenti etib saylanganingiz munosabati bilan tabriklayman. 2016-yil 4-dekabr kuni boʻlib oʻtgan saylovni yuksak darajada, Konstitutsiyaga muvofiq tashkil etgan O‘zbekiston xalqi tahsinga loyiq. 


Mening vakolatlarim oʻz yakuniga yetayotgani munosabati bilan, fursatdan foydalanib, iqlim oʻzgarishi, yadroviy qurolsizlanish hamda xalqaro tinchlik va xavfsizlikni ta’minlash kabi qator masalalarda BMT va O‘zbekiston Respublikasi hukumati oʻrtasidagi hamkorlik uchun minnatdorlik bildirmoqchiman. Toshkentda boʻlib oʻtgan uchrashuvlarimizni mamnuniyat bilan eslayman. 


Sizga O‘zbekistonning kelgusi siyosiy va ijtimoiy taraqqiyotida davlat rahbari sifatida ulkan muvaffaqiyatlar tilayman. Ishontirib aytamanki, janob Antoniu Guterresh boshchiligida BMT, shu jumladan, Markaziy Osiyo uchun preventiv diplomatiya boʻyicha mintaqaviy markaz O‘zbekiston hukumati va xalqi bilan hamkorlikni davom ettiradi. 


Janobi Oliylari, Sizga boʻlgan yuksak hurmat va ehtiromimni qabul qilgaysiz.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Hindiston hukumati va xalqi nomidan Sizni 2016-yil 4-dekabr kuni boʻlib oʻtgan O‘zbekiston Respublikasi Prezidenti saylovidagi gʻalabangiz bilan chin dildan muborakbod etaman. 


Hindiston va O‘zbekiston oʻrtasida samarali, uzoq muddatli doʻstlik va hamkorlik rishtalari oʻrnatilgan boʻlib, keyingi yillarda ular yanada mustahkamlandi va yangi bosqichga koʻtarildi. Ishonamanki, oʻzaro manfaatli aloqalarimiz bundan buyon ham rivojlanib boraveradi. 


Fursatdan foydalanib, Siz Janobi Oliylariga muvaffaqiyatlar, O‘zbekiston xalqiga eng ezgu tilaklarimni bildiraman. 


Janobi Oliylari, Sizga boʻlgan yuksak hurmatimni qabul qilgaysiz.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Sizning O‘zbekiston Respublikasi Prezidenti etib saylanganingiz va xalqingiz qoʻllab-quvvatlagani bilan samimiy tabrigimni qabul qilgaysiz. O‘zbekiston Sizning rahbarligingizda taraqqiyot va farovonlik yoʻlini davom ettirishiga ishonaman. Siz koʻp yillar mamlakatning Bosh vaziri sifatida samarali faoliyat koʻrsatdingiz. 


1992-yil Koreya Respublikasi va O‘zbekiston Respublikasi oʻrtasida diplomatik munosabatlar oʻrnatilganidan buyon doʻstona munosabatlarimiz muntazam rivojlanib borayotgani muhim ahamiyatga ega. Yaqinda barpo etilgan Surgʻil gaz-kimyo majmuasi kabi muvaffaqiyatli loyihalarimiz va oʻzaro manfaatli hamkorligimiz yanada kengayishiga ishonaman. 


Kelgusi yil mamlakatlarimiz oʻrtasida diplomatik munosabatlar oʻrnatilganining 25-yilligi va koreyslarning Markaziy Osiyoga koʻchishining 80-yilligini nishonlaymiz, doʻstlik va oʻzaro ishonchga asoslangan strategik sheriklik munosabatlarimiz yanada chuqurlashishiga umid qilaman. Siz, Janobi Oliylariga sihat-salomatlik va ulkan muvaffaqiyatlar, O‘zbekiston Respublikasiga abadiy farovonlik tilayman.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram Prezident Janoblari! 


Sizning O‘zbekiston Respublikasi Prezidenti etib saylanganingiz bilan samimiy tabrigimni qabul qilgaysiz. 


O‘zbekiston Respublikasini siyosiy, xavfsizlik va ayniqsa, iqtisodiy sohada hamkorlik nuqtai nazaridan, Chexiya Respublikasining Markaziy Osiyo mintaqasidagi eng muhim sheriklaridan biri, deb bilaman. Mamlakatlarimiz oʻrtasidagi iqtisodiy hamkorlikning oʻsish sur’atlari izchil davom etmoqda. Ammo hamkorligimizning barcha sohalarida mavjud imkoniyatlar hali toʻliq ishga solinmagan degan fikrimga qoʻshilasiz, deb oʻylayman. 


Shu munosabat bilan Sizning barcha darajada, jumladan, oliy darajadagi siyosiy muloqotni jadallashtirish zarurligi toʻgʻrisidagi soʻzlaringizni ma’qullayman va toʻliq qoʻllab-quvvatlayman. Bu Chexiya bilan O‘zbekiston oʻrtasida barcha sohalarda hamkorlikni yanada rivojlantirish uchun muhim asos boʻlib xizmat qiladi. 


Shundan kelib chiqqan holda, Siz, Janobi Oliylarini oʻzingizga qulay vaqtda Chexiya Respublikasiga tashrif bilan kelishga taklif etaman. Chexiya Respublikasi va O‘zbekiston Respublikasi oʻrtasidagi an’anaviy samimiy munosabatlar bundan buyon ham doʻstlik, hamkorlik va oʻzaro hurmat ruhida yanada rivojlanishiga ishonaman. Pragada boʻladigan uchrashuvimiz Chexiya va O‘zbekistonning oʻzaro munosabatlarini yanada chuqurlashtirish imkonini berishiga ishonaman. 


Siz, Janobi Oliylariga mustahkam sogʻlik va O‘zbekiston Respublikasi Prezidenti lavozimida ulkan muvaffaqiyatlar tilayman. 


Hurmat bilan,
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram Prezident Janoblari! 


Sizning O‘zbekiston Respublikasi Prezidenti etib saylanganingiz bilan samimiy tabriklash va oʻzimning eng ezgu tilaklarimni izhor etishga ruxsat bergaysiz. 


Mamlakatlarimiz oʻrtasida oʻrnatilgan siyosiy, iqtisodiy va madaniy aloqalar kelajakda yanada mustahkamlanishi va koʻp tomonlama hamkorligimiz kengayishiga ishonaman. 


Muhtaram Prezident Janoblari! Sizning mas’uliyatli faoliyatingizda mustahkam sogʻlik, ulkan muvaffaqiyatlar, O‘zbekiston xalqiga yanada farovonlik tilayman. 


Hurmat bilan,
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Singapur xalqi nomidan Siz, Janobi Oliylarini O‘zbekiston Respublikasi Prezidenti etib saylanganingiz bilan samimiy tabriklayman. 


Siz, Janobi Oliylarining ushbu lavozimga saylanganingiz O‘zbekiston xalqining Sizga mohir va dono Prezident sifatida ishonchining ifodasidir. O‘zbekiston Sizning rahbarligingizda taraqqiyot yoʻlini dadil davom ettirishiga ishonaman. 


O‘zbekiston va Singapur oʻrtasida samimiy munosabatlar yoʻlga qoʻyilgan va mamlakatlarimiz turli xalqaro forumlar doirasida samarali hamkorlik qilib kelmoqda. Mamlakatlarimiz va xalqlarimiz oʻrtasidagi munosabatlarni yanada rivojlantirish maqsadida Siz bilan hamkorlikda ishlash imkoniyatini sabrsizlik bilan kutib qolaman. 


Mas’uliyatli faoliyatingizda muvaffaqiyatlar tilayman. 


Samimiyat bilan,
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram Janobi Oliylari! 


Men va rafiqam Siz, Janobi Oliylarini Prezident saylovida gʻalaba qozonganingiz va xalqingizning yuksak ishonchiga sazovor boʻlganingiz bilan samimiy tabriklaymiz. 


Janobi Oliylari, Sizga mustahkam sogʻlik, omonlik va davlat rahbari sifatidagi faoliyatingizga muvaffaqiyatlar, O‘zbekiston xalqiga abadiy tinchlik va farovonlik tilaymiz. 


Siz, Janobi Oliylariga boʻlgan yuksak hurmatimizni qabul qilgaysiz.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram Shavkat Miromonovich! 


Vetnam Sotsialistik Respublikasi hukumati va xalqi nomidan Sizning O‘zbekiston Respublikasi Prezidenti etib saylanganingiz bilan samimiy tabrigimni yoʻllayman. 


O‘zbekiston xalqi mamlakatni barqarorlashtirish va rivojlantirish borasida erishayotgan yutuqlarni har doim qiziqish bilan kuzatib boramiz va quvonamiz. Sizning rahbarligingizda O‘zbekiston xalqingiz manfaati, mintaqada tinchlik va farovonlik yoʻlida barqaror izchil rivojlanishni davom ettirishiga aminman. 


Vetnam va O‘zbekiston oʻrtasidagi an’anaviy doʻstlik munosabatlari va serqirra hamkorlikning yanada mustahkamlanishi xalqlarimizning umumiy manfaati va istaklariga xizmat qilishiga ishonaman. 


Hurmatli Shavkat Miromonovich, Sizga mustahkam sogʻlik, baxt-saodat va davlat rahbari sifatidagi mas’uliyatli faoliyatingizga muvaffaqiyatlar tilayman. 


Ehtirom bilan,
Shuningdek, quyidagilar oʻz tabriklarini yoʻllagan: 


Rossiya Federatsiyasi Federal Majlisi Federatsiya Kengashi Raisi – Valentina Matviyenko 


Birlashgan Arab Amirliklari Bosh vazirining oʻrinbosari, ichki ishlar vaziri – Sayf bin Zoid Ol Nahayon 


BMTning Oziq-ovqat va qishloq xoʻjaligi tashkiloti (FAO) bosh direktori – Joze Gratsianu da Silva 


Evropa parlamenti deputati – Iveta Grigule 


Evropa parlamenti deputati – Andrey Mamikins 


“MAXAM” kompaniyasi raisi va bosh direktori – Xose Fernando Sanches-Xunko 


Ispaniya sanoat jihozlari ishlab chiqaruvchilar uyushmasi bosh direktori – Xuan Ramon Duran Pablo 


Saudiya Arabistonida yashayotgan vatandoshlarimiz. 


Qutlovlar kelishi davom etmoqda.